Diari Oficial de la Generalitat Valenciana


Sumari del DOGV 9833, del 22-04-2024 (2024/3351)

RESOLUCIÓ de 16 d'abril de 2024, de la Direcció General de Producció Agrícola i Ramadera, per la qual es convoquen, per a l'exercici 2024, les ajudes a la millora de la competitivitat i sostenibilitat de les explotacions ramaderes de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9833

Data del DOGV
:   22-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3351


Data del document
:   16-04-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 16 d'abril de 2024, de la Direcció General de Producció Agrícola i Ramadera, per la qual es convoquen, per a l'exercici 2024, les ajudes a la millora de la competitivitat i sostenibilitat de les explotacions ramaderes de la Comunitat Valenciana. [2024/3351]  
En data 9 de maig de 2023, es va publicar en el DOGV número 9591 l'Orde 10/2023, de 4 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, que establix les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana.  
En l'articulat de l'esmentada orde es disposa que anualment convoque l'ajuda la direcció general competent en ramaderia i s'especifiquen per a cada any en la convocatòria els imports globals màxims pels quals es podran concedir estes ajudes i les línies i capítols dels pressupostos generals de la Generalitat als quals es carregarà cada grup d'ajudes, les inversions subvencionables detallades classificades per la seua finalitat, el criteri de preferència d'espècie i orientació zootècnica, si és el cas, les zones amb limitacions naturals o altres limitacions específiques i els terminis de sol·licitud i justificació de les inversions.  
  
Estes ajudes s'ajusten al que es disposa en el capítol III, secció 1, article 14, del Reglament (UE) 2022/2472 de la Comissió, de 14 de desembre de 2022 (DO L 327 de 21.12.2022), pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea (d'ara en avant, Reglament (UE) 2022/2472 de la Comissió, de 14.12.2022) i d'acord amb el procediment establit en l'article 11.1 del Reglament (UE) 2022/2472 de la Comissió, de 14 de desembre de 2022, es notificarà a la Comissió Europea.  
Vist que la Direcció General de Producció Agrícola i Ramadera, d'acord amb el que s'establix en el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i el Decret 146/2023, de 5 de setembre, del Consell d'aprovació del Reglament orgànic i funcional de la Conselleria d'Agricultura, Ramaderia i Pesca, és competent en matèria d'ajudes a la producció animal.  
El crèdit pressupostari disponible dins del capítol 7 del subprograma 714D00, Agricultura i ramaderia, línia S0287, «Ajudes inversions en infraestructures».  
Per tant, i a fi de procedir al tràmit de convocatòria de les ajudes per a l'exercici 2024 i establir el procés de sol·licitud i tramitació de les ajudes esmentades, resolc:  
  
  
Primer. Objecte de la convocatòria  
Es convoquen per a l'exercici pressupostari 2024 les ajudes a la millora de la competitivitat i sostenibilitat de les explotacions ramaderes de la Comunitat Valenciana, regulades mitjançant l'Orde 10/2023, de 4 de maig, de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Segon. Línia pressupostària i import  
1. L'import global màxim fixat per a la resolució d'expedients de la convocatòria de l'exercici 2024, de les ajudes a la millora de la competitivitat i sostenibilitat de les explotacions ramaderes de la Comunitat Valenciana, serà el següent:  
Aplicació pressupostària: G0112.02.01.  
Subprograma 714D00, Agricultura i ramaderia.  
Capítol 7.  
Línia S0287.  
Import global màxim: 4.946.227,00 €.  
  
2. L'import esmentat anteriorment es podrà incrementar sense necessitat d'una nova convocatòria, fins a la quantitat de 2.200.000 €, en els casos i amb les condicions establides en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019), així com en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en previsió de possibles necessitats addicionals de crèdit per a atendre la totalitat de les sol·licituds presentades quan resulte insuficient el crèdit inicialment consignat i es donen les circumstàncies que puguen emparar la tramitació de la modificació pressupostària corresponent.  
  
Tercer. Annexos  
Les ajudes només podran concedir-se a les inversions realitzades amb posterioritat a la presentació de sol·licituds. S'establixen per a la present convocatòria els annexos següents:  
a) Annex I. Llista d'inversions subvencionables per a la present convocatòria classificades per la seua finalitat.  
b) Annex II. Taula d'equivalència d'unitats de bestiar major per espècie zootècnica.  
c) Annex III. Llista de municipis amb limitacions naturals o altres limitacions específiques.  
d) Annex IV. Criteris per a la baremació dels cursos puntuables.  
  
Quart. Terminis  
1. El termini de presentació de les sol·licituds per a la convocatòria de l'exercici 2024 serà d'un mes a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
2. El termini de justificació de les inversions per a la convocatòria de l'exercici 2024 finalitza el dia 15 d'octubre de 2024.  
3. No obstant això, atenent l'article 32 de la Llei 39/2015, d'1 d'octubre, del procediment administratiu comú de les administracions públiques, es podrà concedir una ampliació extraordinària del termini de justificació d'un mes per a determinades inversions subvencionables quan tots o alguns dels projectes o activitats subvencionats no puga realitzar-se o justificar-se en el termini establit en la convocatòria, per causes justificades degudes a la manca de l'acreditació per l'administració competent dels supòsits establits en la normativa urbanística i mediambiental, per a la presentació de l'instrument d'intervenció administrativa ambiental i/o llicència d'obres, sense perjuí de la presentació en termini ordinari de la justificació de les inversions subvencionables no afectades per estes circumstàncies. Esta ampliació haurà de sol·licitar-se mitjançant el corresponent model normalitzat disponible en la seu electrònica de la Generalitat abans del 15 de setembre de 2024, i la notificació al beneficiari sobre la decisió d'ampliació de termini haurà de produir-se, en tot cas, abans de l'1 d'octubre de 2024.  
  
  
Quint. Presentació de sol·licituds  
1. Les sol·licituds i la documentació que s'hi adjunta es presentaran preferentment en els registres dels òrgans administratius als quals es dirigisquen, i es podran presentar també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l'adreça d'internet sede.gva.es/va/proc18528.  
2. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que, no estant obligats a això, opten per esta via, presentaran les sol·licituds telemàticament a través de la seu electrònica de la Generalitat en la següent adreça electrònica: sede.gva.es/va/proc18528.  
  
Per a accedir de manera telemàtica al procediment, la persona sol·licitant haurà de disposar de firma electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), els dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat (sede.gva.es/va/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar esta representació a través del Registre de representants de l'ACCV (https://www.accv.es/servicios/registro-de-representantes/). L'accés a este registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica). La representació s'atorgarà de conformitat amb l'article 5 de la Llei 39/2015, d'1 d'octubre, del procediment administratiu comú de les administracions públiques, mitjançant qualsevol mitjà vàlid en dret que deixe constància fidedigna de la seua existència. A este efecte, s'entendrà acreditada la representació realitzada mitjançant apoderament apud acta efectuat per compareixença personal o compareixença electrònica en la corresponent seu electrònica, o a través de l'acreditació de la seua inscripció en el registre electrònic de persones representants de la Generalitat. Les anotacions de les persones representants en el Registre d'explotacions ramaderes seran igualment vàlides per a acreditar la representació.  
En cas de presentació telemàtica, les sol·licituds han de firmar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, els qui siguen competents per a això firmaran electrònicament aquells documents que s'adjunten la firma dels quals siga obligatòria.  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, se'l requerirà perquè l'esmene a través de la presentació electrònica en els termes previstos en l'article 68.4 de l'esmentada Llei 39/2015, d'1 d'octubre. A este efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
3. Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça d'internet sede.gva.es/va/proc18528.  
4. A la sol·licitud s'adjuntarà la següent documentació:  
a) Acreditació de la identitat de la persona jurídica sol·licitant, en cas que l'òrgan gestor del procediment no n'autoritze la consulta.  
b) Acreditació, quan siga procedent, de la identitat del representant legal, quan esta representació la duga a terme una persona jurídica, en cas que l'òrgan gestor del procediment no autoritze la seua consulta.  
  
c) Acreditació d'estar al corrent de les obligacions tributàries, estatals i autonòmiques, i amb la Seguretat Social, en cas que l'òrgan gestor del procediment s'opose a la seua consulta o no l'autoritze.  
d) Memòria justificativa, que en el cas d'inversions en infraestructures que requerisquen llicència municipal d'obres majors haurà d'estar subscrita per un professional competent i el corresponent pla d'inversions. (No serà necessari presentar la memòria justificativa en aquells casos que l'única inversió sol·licitada siga l'adquisició d'equips i sistemes higiènics).  
En el Pla d'inversions de la memòria anterior s'inclourà:  
1r) Una descripció de les instal·lacions i equips de les granges abans de les millores previstes.  
2n) Una descripció de les infraestructures i equips nous que s'hagen d'instal·lar.  
3r) Una valoració econòmica detallada del cost de modernització de les instal·lacions, els equips i altres inversions que s'han de realitzar. A este efecte, quan l'import del gasto subvencionable supere la quantia de 40.000 euros, en el supòsit de cost per execució d'obra, o de 15.000 euros, en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors i que no podran ser superiors al valor de mercat, amb caràcter previ a la contracció del compromís per a la prestació del servici o el lliurament del bé, llevat que per les especials característiques dels gastos subvencionables no existisca en el mercat suficient nombre d'entitats que el subministren o presten. L'elecció entre les ofertes presentades es realitzarà conforme a criteris d'eficiència i economia, i haurà de justificar-se expressament en una memòria l'elecció quan no recaiga en la proposta econòmica més avantatjosa.  
e) Dades bancàries. Quan les persones interessades necessiten donar d'alta o modificar un compte bancari per a la percepció de les ajudes convocades, esta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648), si bé estan obligats a això els subjectes previstos en l'article 6 de l'Orde 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
f) Documentació que acredite, si és el cas, excepte comprovació de l'Administració del compliment de cadascun dels criteris de preferència que siguen aplicables a la persona sol·licitant:  
1r) Explotacions que realitzen inversions en compliment dels programes de control de malalties i que han hagut de realitzar sacrificis sanitaris dels animals l'any de la convocatòria o l'immediatament anterior a la convocatòria: 5 punts.  
2n) Explotacions prioritàries concedides amb data de l'últim dia del termini de presentació de sol·licituds de la respectiva convocatòria i acreditades mitjançant l'oportú certificat: 5 punts.  
3r) Explotacions el titular o el responsable de les quals, i en cas de persones jurídiques, el seu representant legal, haja realitzat cursos de formació sobre temes de ramaderia i impartits per l'Administració, universitat, col·legis professionals, centres de Formació Professional, organitzacions professionals agràries o entitats reconegudes per l'Administració: 5 punts.  
4t) Inversions realitzades per joves ramaders, tal com es definixen en l'article 4 apartat 6 del Reglament (UE) 2021/2015 amb les condicions establides per cada estat membre en el seu pla estratègic de la PAC. S'inclouen en este apartat les persones jurídiques amb una participació superior al 50 % de joves ramaders degudament acreditada: 5 punts.  
  
5t) Explotacions situades en zones amb limitacions naturals o específiques d'acord amb els criteris establits pel Reglament (UE) núm. 1305/2013 del Parlament Europeu i del Consell de 17 de desembre de 2013, d'acord amb el llistat de municipis disponible en la pàgina web https://www.mapa.gob.es/es/desarrollo-rural/temas/programas-ue/periodo23\_27.aspx o l'actualització que, si és el cas, siga procedent i que es detallarà en l'annex III de la present convocatòria: 5 punts. Comprovat d'ofici per l'Administració.  
6t) Explotacions que no han rebut les ajudes regulades per la orde 10/2023, de 4 de maig, en la convocatòria anterior, verificat d'ofici per l'Administració: 5 punts.  
7m) Explotacions de determinades espècies productives i les seues orientacions zootècniques estipulades en la convocatòria anual com a baremable: 10 punts. Comprovat d'ofici per l'Administració.  
8u) Explotacions ramaderes acreditades com a ecològiques pel Comité d'Agricultura Ecològica de la Comunitat Valenciana (CAEV) mitjançant l'oportú certificat: 10 punts.  
9é) Explotacions ramaderes amb import d'inversió subvencionable per davall dels 20.000 euros: 5 punts. Comprovat d'ofici per l'Administració.  
L'acreditació de la documentació detallada s'efectuarà sense perjuí del que s'establix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
  
5. Quan l'administració actuant consulte o sol·licite dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant de l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'identitat de la persona sol·licitant o, si és el cas, del seu representant legal, així com les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'establix en la disposició addicional octava de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions.»  
6. Les persones sol·licitants hauran de subscriure les següents declaracions responsables, segons corresponga:  
a) No trobar-se en cap de les situacions previstes en l'article 13 de la Llei 38/2003, de 17 de novembre, inclosa la inexistència d'obligacions de reintegrament d'altres subvencions o ajudes, o, si és el cas, el fidel compliment de les seues obligacions de reintegrament d'altres subvencions o ajudes, de conformitat amb els termes establits en l'article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i comprometre's a complir este requisit durant el temps inherent a l'exercici del dret de cobrament de la subvenció.  
b) Complix la normativa d'integració laboral de persones amb discapacitat o, si és el cas, n'està exempt (Decret 279/2004, del Consell).  
  
c) No pertany a la categoria d'empreses en crisi, d'acord amb el que disposen les directrius comunitàries sobre ajudes estatals de salvament i reestructuració d'empreses en crisi (2004/C244/02).  
d) Tindre la condició de PIME agrària.  
e) Complix els requisits per a les inversions sol·licitades, si és el cas, de les llicències i autoritzacions en els supòsits establits en la normativa urbanística i, si és el cas, de l'oportú instrument d'intervenció administrativa ambiental. O està en disposició d'obtindre'ls abans del termini per a la realització o justificació de l'ajuda.  
f) Les inversions sol·licitades no han sigut iniciades abans de la data de presentació de la sol·licitud.  
  
Sext. Procediment de concessió i notificació  
1. La instrucció del procediment de concessió de subvencions correspon a les direccions territorials amb competències en matèria de ramaderia, que realitzarà d'ofici les actuacions que estime necessàries per a la determinació, coneixement i comprovació de les dades. En la seua instrucció certificara la realització de les comprovacions oportunes de la personalitat i representació amb la qual actua el sol·licitant, així com que la documentació presentada ha sigut declarada suficient d'acord amb les bases de l'ajuda.  
2. La persona titular de la direcció territorial de cada província emetrà un informe d'avaluació de les sol·licituds en el qual conste que de la informació que obra en el seu poder, es desprén que els beneficiaris compleixen tots els requisits per a accedir a l'ajuda o en cas contrari, el motiu de la denegació que remetrà a l'òrgan col·legiat.  
3. A la vista dels informes d'avaluació de les direccions territorials, i sobre la base d'aquests, l'òrgan col·legiat formularà la proposta de resolució de concessió de les ajudes que, a través de l'òrgan instructor, s'elevarà a la persona titular de la direcció general competent en matèria de ramaderia. Aquest òrgan col·legiat estarà integrat per 3 persones nomenades per la persona titular de la direcció general competent en matèria de ramaderia: la persona que ostenta la prefectura del servei que actuarà en qualitat de president/presidenta, un cap/a de secció que actuarà en qualitat de vicepresident/vicepresidenta i un funcionari amb categoria professional de veterinari que actuarà com a secretari o secretària. En cas de vacant, absència, malaltia o una altra causa legal el president/presidenta serà substituït pel vicepresident/vicepresidenta.  
  
4. A la vista de la documentació aportada, de l'informe i de la proposta de resolució de l'òrgan col·legiat, la persona titular de la direcció general competent en matèria de ramaderia resoldrà la concessió d'aquestes ajudes d'acord amb els criteris de preferència previstos en l'article 6 de l'Ordre 10/2023, de 4 de maig i a la disponibilitat pressupostària.  
5. En cada convocatòria es publicarà en el DOGV en versió electrònica, la llista dels beneficiaris de les ajudes, les denominacions de les operacions subvencionades i els imports de les ajudes públiques assignades a tals operacions. La Resolució inclourà la concessió o denegació expressa de la subvenció, de la qual estaran exclosos tots els impostos, motivant degudament el sentit d'aquestes, amb el termini que s'atorgue per a executar les inversions en la convocatòria anual.  
6. El termini per a resoldre i notificar la resolució del procediment és d'un màxim de 6 mesos comptats a partir de la data de publicació de la convocatòria anual. Transcorregut aquest termini sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb el que es disposa en l'article 25.1 a) de la Llei 39/2015, d'1 d'octubre, del procediment administratiu comú de les administracions públiques.  
7. Contra aquesta resolució, que posa fi a la via administrativa es podrà interposar potestativament un recurs de reposició davant el conseller de la Conselleria d'Agricultura, Ramaderia i Pesca, en el termini d'un mes, comptat des de l'endemà de la publicació, o un bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la publicació. Tot això, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, i 46.1 de la Llei 29/1998, de 13 de juliol reguladora de la jurisdicció contenciosa administrativa.  
  
Sèptim. Justificació  
1. Las inversions o gastos aprovats seran justificats davant de l'Administració fins a la data de justificació establida en l'apartat quart, mitjançant la comunicació final d'inversió, tal com establix l'article 9 de l'Orde 10/2023, de 4 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana.  
2. L'apartat 6 de l'article 9 de l'Orde 10/2023, de 4 de maig, establix que els servicis veterinaris oficials de la conselleria competent en ramaderia duran a terme una visita d'inspecció en totes les explotacions sol·licitants per a comprovar l'execució de les inversions realitzades d'acord amb la resolució de concessió d'ajuda dels costos subvencionables que corresponguen. S'entendrà justificada la inversió a l'efecte del control establit en el punt anterior quan la inversió sol·licitada, siga un bé moble o immoble, complisca els requisits establits en la normativa d'aplicació i es trobe present en l'explotació en el moment de la inspecció. En aquells casos que l'única inversió justificada siga l'adequació i adquisició d'equips i sistemes higiènics d'emmagatzematge de cadàvers, la comprovació de l'execució de la inversió a l'efecte del control es podrà realitzar amb foto georeferenciada remesa per l'interessat.  
  
3. L'entitat beneficiària haurà d'acreditar en la justificació que esta entitat no està incursa en les prohibicions per a obtindre la condició de beneficiària establides en l'article 13 de la Llei 38/2003, de 17 de novembre, general de subvencions, que no és deutora de la Generalitat per reintegrament de subvencions, que complix els requisits exigits en la normativa reguladora, que disposa de la documentació que així ho acredita i que es compromet a mantindre el seu compliment durant el temps inherent a l'exercici del dret de cobrament de la subvenció, mitjançant el model normalitzat disponible en la seu electrònica de la Generalitat.  
  
  
Octau. Baremació per espècie productiva  
D'acord amb l'article 6.2.g de l'Orde 10/2023, de 4 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana, en el qual s'establixen els criteris d'atorgament i ponderació d'estos, s'atorgaran 10 punts a les explotacions de l'espècie cunícola.  
  
Nové. Protecció de dades de caràcter personal  
1. La gestió de les ajudes comporta el tractament de dades de caràcter personal, i s'han de complir les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i en l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar del següent:  
a) Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
b) Identitat del responsable del tractament: conselleria competent en matèria d'agricultura.  
c) Finalitat del tractament: gestionar ajudes en matèria agrària, agroalimentària i desenvolupament rural.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com a sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/va/proc19970.  
e) Reclamacions: sense perjuí de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que es preveu en la següent adreça d'internet: sede.gva.es/va/proc22094, sense perjuí de la possibilitat de reclamar davant de l'Agència Espanyola de Protecció de Dades.  
f) Es pot obtindre informació més detallada en el següent enllaç: https://gvaoberta.gva.es/va/registre-activitats-de-tractament  
3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los dels següents aspectes:  
  
- La comunicació d'estes dades a l'Administració perquè siguen tractades en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat. Si esta consulta requerix autorització per llei per part de les persones les dades de les quals es consultaran, la persona sol·licitant, o el seu representant legal, haurà d'haver sol·licitat esta autorització, que estarà disponible a requeriment de l'Administració en qualsevol moment.  
- La possibilitat i manera d'exercir els drets d'accés, rectificació, supressió, limitació del tractament o oposició que l'assistixen en relació amb el tractament de les seues dades personals.  
  
Dècim. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'esta. Esta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de Gva Oberta, a la qual es pot accedir en gvaoberta.gva.es/tep.  
Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjuí de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió, com ara cartells, materials impresos, mitjans electrònics o audiovisuals, i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària perquè esta complisca les obligacions previstes en la llei de transparència que esta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que este haja sigut atés, l'òrgan que ha realitzat el requeriment podrà acordar, previ advertiment i audiència a la persona interessada, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Onzé. Eficàcia  
La present resolució tindrà efectes a partir de l'endemà de la publicació del seu extracte en el Diari Oficial de la Generalitat Valenciana.  
  
  
Esta resolució posa fi a la via administrativa, i contra esta podrà interposar-se potestativament un recurs de reposició davant del conseller d'Agricultura, Ramaderia i Pesca en el termini d'un mes comptat des de l'endemà de ser publicada, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de ser publicada. Tot això, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE número 167, de 14.07.1998).  
  
València, 16 d'abril de 2024.- El director general de Producció Agrícola i Ramadera (p. d. Orde 10/2023, de 4 de maig, DOGV 09.05.2023 número 9591): Simón Martínez Ruiz.  
  
  
  
Annex I  
Llista d'inversions subvencionables classificades per la seua finalitat  
  
Grup A. Millora de la bioseguretat i condicions higienicosanitàries  
  
A.1 Construcció (o adquisició) de túnels o arcs de desinfecció, de plataformes de formigó o asfalt amb desnivell suficient i les conduccions fins a la fossa que permeten la recollida dels efluents de les tasques de neteja i desinfecció.  
A.2 Construcció de clos, que volte les instal·lacions i que permeta el control d'accessos, amb tots els seus accessoris.  
A.3 Construcció de guals sanitaris (gual inundable) a l'entrada d'explotació on s'aplicarà solució desinfectant.  
A.4 Esquerdejada i/o arrebossat i revestiment de superfícies en la cara interna i/o externa de les naus i sòls.  
A.5 Construcció de banys antiparasitaris en ramaderia extensiva.  
A.6 Adquisició de màquines nodrissa.  
A.7 Construcció de local o moll d'embarcament, per a evitar l'entrada de camions, amb la corresponent infraestructura de corredors o equivalents.  
A.8 Adquisició d'equips de neteja i desinfecció a pressió.  
A.9 Instal·lació de teles gabials i/o mosquiteres, si és el cas.  
A.10 Instal·lació de pediluvis.  
A.11 Adequació i adquisició d'equips i sistemes higiènics d'emmagatzematge de cadàvers, inclosos els baguls congeladors.  
A.12 Mesures de bioseguretat en punts d'aigua o alimentació en extensiu per a evitar contagi amb la fauna silvestre.  
A.13 Instal·lació de sòl engraellat.  
A.14 Instal·lació de vestuaris.  
A.15 Llatzeret.  
  
Grup B. Millora del benestar dels animals i seguretat de l'explotació  
  
B.1 Instal·lació del sistema de distribució d'aigua dins de l'explotació i equip complementari (depòsits, bombes de pressió, sistemes de potabilització, abeuradors, etc.)  
B.2 Instal·lació d'equips i sistemes de refrigeració, calefacció, ventilació, humidificació i aïllaments tèrmics per a millorar les condicions tèrmiques dels animals, i en conseqüència el seu benestar.  
B.3 Instal·lació de sistemes d'il·luminació que garantisquen la presència de llum en dos terceres parts del dia, en cas de no disposar-ne (per exemple, en porcs, garantir llum de 9.00 a 17.00, i garantir almenys 40 lux d'intensitat, segons la Directiva 91/630).  
B.4 Adquisició d'equips i sistemes d'alarmes per a la detecció de fallades en els sistemes de control ambiental, automatització i intrusió.  
  
B.5 Protecció d'equips i circuits elèctrics per a evitar descàrregues sobre els animals.  
B.6 Instal·lació d'intercanviadors de calor.  
B.7 Removedor de jaç.  
B.8 Rafal o volada externa.  
Grup C. Promoció de l'extensificació, de la bioeconomia circular sostenible, de l'aprofitament de recursos naturals, i la reorientació de la producció, així com el foment de la ramaderia ecològica.  
C.1 Adquisició de màquina embaladora.  
C.2 Instal·lació de pastor elèctric, tanques mòbils o fixes.  
C.3 Sitges d'emmagatzematge de subproductes i matèries primeres i depòsits o cisternes d'aigua.  
C.4 Construcció d'abeuradors.  
C.5 Adquisició de màquina rotoembaladora.  
C.6 Construcció o adquisició de mànegues de maneig i poltres d'immobilització i cures de bestiar extensiu.  
Grup D. Reducció de costos, millora de la qualitat del producte final, eficiència energètica, estalvi d'aigua i energia i la implantació d'energies sostenibles.  
D.1 Adquisició d'equips de munyiment automatitzats i tancs de refrigeració homologats i accessoris complementaris.  
D.2 Adquisició de sitges de pinso i equips de distribució d'aliments, inclosos els sistemes d'alimentació líquida.  
D.3 Adquisició de carros mescladors.  
D.4 Adquisició de bàscules de pesatge (no s'inclouen en este apartat les bàscules per als vehicles).  
D.5 Lectors de sistemes electrònics d'identificació animal.  
D.6 Equips informàtics per a gestió de la identificació animal.  
D.7 Adquisició de programes informàtics específics per a la gestió d'explotacions ramaderes.  
D.8 Dotació d'energia elèctrica per a l'explotació a través de grups generadors, plaques solars o fotovoltaiques i distribució interior (les inversions corresponents a este apartat només seran subvencionables si l'energia produïda és per al consum propi de l'explotació).  
  
D.9 Instal·lació d'abeuradors de cassoleta en comptes dels de tetina o xupló o instal·lació de menjadores (tipus tremuja holandesa o similar) que porten incorporat l'abeurador i que s'eviten les pèrdues d'aigua.  
D.10 Implantació d'instal·lacions que permeten l'estalvi d'aigua i adquisició i muntatge de cabalímetres.  
D.11 Construcció d'aljubs per a la recollida d'aigües pluvials per a aprofitament en l'explotació.  
D.12 Aïllaments tèrmics i estanquitat de naus.  
D.13 Automatismes de regulació de control de temperatura, ventilació i humitat.  
D.14 Substitució de motors, bombes, sistemes lumínics i de climatització que suposen un estalvi energètic superior al 15 %.  
D.15 Connexió a la xarxa de proveïment d'aigua potable del municipi, per a la connexió i l'entroncament a la xarxa de distribució de l'explotació, dins dels límits de l'explotació.  
Grup E. Reducció d'impacte ambiental i de l'emissió de gasos amb efecte d'hivernacle i mitigació i adaptació al canvi climàtic.  
E.1 Adquisició i muntatge, o construcció de femers, o basses o bosses, en els dos casos impermeables, estanques i correctament dissenyades per a l'emmagatzematge i tractament de fems i purins, i impermeabilització de les existents.  
E.2 Adquisició d'equips o maquinària per a la separació de fases, sòlida i líquida, de purins i fems: tamisos, filtres, filtres premsa, centrífugues, compactadores, etc.  
E.3 Adquisició d'equips per a la recollida i/o transport de purins i fem: extractors de fem, bombes d'extracció, botes, cisternes.  
  
E.4 Adquisició d'equips de filtració de líquids procedents de la separació de fases.  
E.5 Adquisició d'equips o aparells per al tractament aerobi de purins i fems, mitjançant sistemes mecànics: turbines (fixes o flotants), agitadors de paletes, etc.  
E.6 Adquisició d'equips o aparells per al tractament aerobi de purins i fems, mitjançant sistemes pneumàtics de ventilació: bufadors més difusors, compressors, filtres Venturi, etc.  
E.7 Disseny, dimensionament i construcció de sistemes hidràulics per al tractament aerobi de purins i fems, amb tots els materials i equips necessaris: bassa, canonades, motors i bombes, etc.  
E.8 Construcció i/o adquisició d'equips de transferència iònica, electrofloculació o sistemes similars, per al tractament de purins i fems.  
  
E.9 Cobertura dels depòsits de purins i fems, mitjançant sistemes reconeguts en el document BREF 2003, «Prevenció i control integrats de la contaminació (IPPC). Documentació de referència de millors tècniques disponibles en la cria d'aus de corral i porcs».  
  
E.10 Botes d'hidròlisi enzimàtica.  
E.11 Sistemes d'injecció de purins en sòl.  
E.12 Instal·lacions i adquisició d'equips per al tractament anaerobi de purins i fems.  
E.13 Implantació de sistemes de geolocalització per GPS o similar en les botes d'aplicació de purins i dosificadors de purins.  
  
  
  
  
Annex II  
Equivalència d'Unitats de Bestiar Major segons espècies  
  
Espècie / família Edat UGM  
Boví De menys d'1 any 0,4  
 D'un any a menys de dos anys 0,7  
 Mascles de dos anys o més 1  
 Braves de dos anys o més 0,8  
 Vaques d'aptitud làctia de dos anys o més 1  
 Altres vaques de dos anys o més 0,8  
Oví-caprí Reproductors 0,10  
 Engreix 0,05  
Equí >12 mesos 0,80  
 Major de 6 mesos i fins als 12 mesos 0,5  
 Fins als 6 mesos 0,2  
Avícola Gallines ponedores 0,005  
 Polletes de recria 0,001  
 Gallines reproductores pesades 0,005  
 Gallines reproductores lleugeres 0,004  
 Pollastre d'engreix (broiler) 0,003  
 Titot reproductor 0,01  
 Titot d'engreix 0,005  
 Ànec reproductor 0,006  
 Ànec d'engreix 0,003  
 Pintada 0,007  
 Oca reproductora 0,006  
 Oca d'engreix 0,003  
 Estruç 0,33  
 Perdiu reproductora 0,002  
 Perdiu d'engreix 0.0009  
 Guatla reproductora i ponedora 0,0009  
 Guatla d'engreix 0,0004  
 Faisà reproductor 0,006  
 Faisà d'engreix 0,003  
 Colom 0,002  
Cunícola Reproductors 0,01  
 Engreix 0.004  
Porcí Porques en cicle tancat (\*) 0,96  
 Porca amb garrins fins a deslletament (de 0 a 6 kg) 0,25  
 Porca amb garrins fins a 20 kg 0,30  
 Porca de reposició 0,14  
 Garrins de 6 a 20 kg 0,02  
 Porc de 20 a 50 kg 0,10  
 Porc de 50 a 120 kg 0,14  
 Porc d'engreix de 20 a 120 kg 0,12  
 Porc d'engreix de 6 a 120 kg (\*\*) 0,09  
 Porc d'engreix de més de 120 kg 0,15  
 Porc d'engreix de 20 a més de 120 kg 0,14  
 Verros 0,30  
Apicultura Bucs 0,15  
  
\* Inclou la mare i la seua descendència fins a la finalització de l'engreix  
\*\* Engreix de deslletament a acabament (wean to finish)  
Annex III  
Llista de municipis de la Comunitat Valenciana pertanyents a zones amb limitacions naturals o altres limitacions específiques.  
  
Província 03 - Alacant  
03701 Agost  
03896 Agres  
03100 Albatera  
03385 Alcalalí  
03044 Alcocer de Planes  
03896 Alcoleja  
03458 Alfafara  
03569 Algueña  
03260 Almudaina  
03449 Alqueria d'Asnar, l'  
03461 Aspe  
03810 Balones  
03944 Banyeres de Mariola  
03473 Benasau  
03283 Beneixama  
03143 Beniardà  
03113 Beniarrés  
03054 Benigembla  
03698 Benifallim  
03444 Benifato  
03273 Benilloba  
03790 Benillup  
03597 Benimantell  
03625 Benimarfull  
03699 Benimassot  
03402 Biar  
03656 Bolulla  
03949 Callosa d'en Sarrià   
03809 Callosa de Segura   
03931 Camp de Mirra, el  
03496 Cañada  
03712 Castalla  
03700 Castell de Castells  
03929 Castell de Guadalest, el  
03186 Catral  
03704 Cocentaina  
03912 Confrides  
03081 Crevillent  
03054 Quatretondeta  
03499 Elx  
03452 Elda  
03864 Fageca  
03840 Famorca  
03440 Gaianes  
03987 Gorga  
03301 Fondó de les Neus, el  
03296 Hondón de los Frailes  
03290 l'Orxa  
03012 Millena  
03920 Monforte del Cid  
03581 Monòver  
03715 Muro de Alcoy   
03856 Novelda  
03939 Onil  
03407 Pego  
03404 Penàguila  
03882 Petrer  
03649 Pinós, el  
03445 Planes  
03095 Polop  
03194 Relleu  
03380 Romana, la  
03298 Salinas  
03613 Sant Vicent del Raspeig  
03247 Sax  
03866 Sella  
03659 Tàrbena  
03026 Tibi  
03046 Tollos  
03778 Torre de les Maçanes, la  
03466 Vall d'Alcalà, la  
03930 Vall d'Ebo, la  
03319 Vall de Gallinera, la  
03738 Vall de Laguar, la  
03402 Villena  
  
Província: 12 - Castelló  
12019 Atzeneta del Maestrat  
12335 Aín  
12103 Albocàsser  
12986 Alcalà de Xivert  
12237 Alcudia de Veo  
12568 Alfondeguilla  
12257 Algimia de Almonacid  
12907 Almedíjar  
12977 Altura  
12114 Arañuel  
12211 Ares del Maestrat  
12675 Argelita  
12137 Ayódar  
12957 Azuébar  
12096 Barracas  
12668 Bejís  
12172 Benafer  
12101 Benafigos  
12781 Benassal  
12638 Benicarló  
12947 Benlloc  
12601 Borriana  
12011 Càlig  
12915 Canet lo Roig  
12668 Castell de Cabres  
12110 Castellfort  
12919 Castellnovo  
12320 Castillo de Villamalefa  
12491 Catí  
12487 Caudiel  
12978 Cervera del Maestre  
12999 Cinctorres  
12167 Cirat  
12848 Cortes de Arenoso  
12560 Costur  
12048 Coves de Vinromà, les  
12292 Culla  
12256 Xert  
12268 Xilxes  
12665 Xodos  
12472 Chóvar  
12824 Eslida  
12923 Espadilla  
12032 Fanzara  
12677 Figueroles  
12903 Forcall  
12936 Fuente la Reina  
12829 Fuentes de Ayódar  
12920 Gaibiel  
12576 Geldo  
12348 Herbers  
12416 Higueras  
12791 Jana, la  
12145 Jérica  
12735 Llucena  
12304 Ludiente  
12692 Mata de Morella, la  
12795 Matet  
12088 Moncofa  
12757 Montán  
12637 Montanejos  
12432 Morella  
12116 Navajas  
12184 Nules  
12343 Olocau del Rey  
12833 Palanques  
12066 Pavías  
12257 Peníscola  
12194 Pina de Montalgrao  
12142 Portell de Morella   
12501 Puebla de Arenoso  
12523 Pobla de Benifassà, la  
12242 Pobla Tornesa, la  
12353 Rossell  
12214 Sacañet  
12417 Salzadella, la  
12569 Sant Jordi  
12127 Sant Joan de Moró  
12681 Sant Mateu  
12966 San Rafael del Río   
12590 Santa Magdalena de Pulpis   
12387 Serratella, la  
12690 Segorbe  
12121 Sierra Engarcerán  
12901 Soneja  
12849 Sot de Ferrer   
12771 Suera  
12824 Teresa  
12597 Tírig  
12733 Todolella  
12725 Toga  
12427 Torás  
12761 Toro, el  
12082 Torralba del Pinar  
12868 Torrechiva  
12171 Torre d'en Besora, la  
12411 Torre d'en Doménec, la  
12029 Traiguera  
12807 Useres, les  
12839 Vallat  
12168 Vall d'Alba  
12103 Vall de Almonacid  
12370 Vallibona  
12194 Vilafamés  
12240 Vilafranca  
12471 Villahermosa del Río  
12940 Villamalur  
12009 Vilanova d'Alcolea  
12681 Villanueva de Viver  
12167 Vilar de Canes  
12633 Villores  
12268 Vistabella del Maestrat  
12233 Viver  
12435 Zorita del Maestrazgo   
12210 Zucaina  
  
Província: 46 - València  
46898 Ademuz  
46166 Alcublas  
46825 Alpuente  
46509 Andilla  
46255 Anna  
46246 Aras de los Olmos   
46870 Ayora  
46073 Benagéber  
46181 Bicorp  
46859 Bolbaite  
46306 Calles  
46341 Camporrobles  
46271 Casas Altas  
46033 Casas Bajas  
46620 Castielfabib  
46187 Caudete de las Fuentes  
46170 Cofrentes  
46100 Cortes de Pallás  
46970 Cullera  
46983 Chelva  
46827 Chella  
46669 Chera  
46346 Chulilla  
46568 Domeño  
46254 Dos Aguas  
46426 Enguera  
46263 Estubeny  
46126 Fuenterrobles  
46273 Gátova  
46847 Higueruelas  
46839 Jalance  
46031 Xeraco  
46421 Jarafuel  
46736 Xeresa  
46090 Loriguilla  
46801 Losa del Obispo   
46960 Millares  
46462 Navarrés  
46904 Oliva  
46863 Puebla de San Miguel  
46791 Quesa  
46949 Requena  
46926 Siete Aguas  
46639 Sinarcas  
46523 Sot de Chera   
46081 Tavernes de la Valldigna  
46516 Teresa de Cofrentes  
46698 Titaguas  
46376 Torrebaja  
46940 Tuéjar  
46999 Utiel  
46201 Vallanca  
46676 Venta del Moro   
46325 Villar del Arzobispo  
46392 Villargordo del Cabriel   
46270 Yátova  
46857 Yesa, La  
46033 Zarra  
  
  
  
Annex IV  
Baremació de cursos puntuables  
  
Cursos de formació homologats realitzats pel titular o responsable de l'explotació i en el cas de persones jurídiques el seu representant legal, sobre temes de ramaderia i impartits per l'Administració, universitat, col·legis professionals, centres de Formació Professional, organitzacions professionals agràries o entitats reconegudes per l'Administració, amb els següents criteris de baremació:  
- 1 punt per cada 20 hores de formació o per cada crèdit justificat.  
  
- En cursos amb una duració menor a 20 hores, es comptabilitzarà la part proporcional, multiplicant la duració del curs per 0,05 punts per hora.  
- Fins a un màxim de 5 punts per a este apartat de formació.  
No es tindran en compte els cursos obligatoris exigits per la normativa reguladora.